Халтарын Мадриг

Халтарын Мадриг (Түшээт Хан аймгийн Гүн түшээ гүний нутаг одоогийн Дундговь аймгийн Дэлгэрхангай сумын Элгэн хэмээх газар 1912 онд төрж, 1994 онд нас барсан) - "Эх оронч" гэж алдаршсан БНМАУ-ын хилчин. Байтагийн 10 баатрын сумангийн дарга хүн.

Намтар
Эх оронч Халтарын Мадриг нь 1930-1933 онд Өмнөговийн Хятадтай хил залгаа Ноён сумын нутагт цагдаа, цэргийн алба хаагаад 1936-1945 онд дахин цэрэгт татагдаж, тасгийн дарга, хязгаарын цэргийн сургуульд суралцан салаан дарга, сумангийн бэлтгэл дарга байв. 

1945 онд Японы эсрэг чөлөөлөх дайнд тулалдаж, Өвөр Монголын баруун Сөнөд, Зүүн Хошуу, Баруун үзэмчний хошуунд бугшиж байсан Японы тагнуул, хорлон сүйтгэгчдийг илрүүлэн баривчлах ажиллагаанд оролцсон байна. 1946-1953 онд Монголын баруун хилд томилолт аван Ховдын 5-р отряд, Байтагийн сумангийн дарга, 1953-1984 онд Цагдаагийн Ерөнхий газрын цахилгаан станц, Элчин хамгаалах ротуудад ажиллаж байгаад тэтгэвэрт гарсан.

 Эшлэл 

 Цахим холбоос 
 Монгол Улсын баатар цолоо аваагүй Эх оронч Мадриг
 95 настай ахмад дайчин Н.БАТМӨНХ: Баруун бүсийн тулгарлалтын үеэр 11 цэрэг амьд гарч, хоёр дарга маань амиа алдаж байсан

Ангилал:Монголын хилчин
Ангилал:Сумангийн дарга
Ангилал:Дэлгэрхангайн хүн
Ангилал:Монголчууд
Ангилал:1912 онд төрсөн
Ангилал:1994 онд өнгөрсөн